《和后村忆昔二首 其一》
宋代·林希逸

应世只愁一著差，少曾苦学鬓今华。爱牛因见无伤也，喻马还非俱是耶。

工苦从人夸腹稿，发明自我看心花。蝇头蜗角人间事，回首惊看似乱麻。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。